*Príloha č. 14 PpP*

Postupy realizácie projektov generujúce príjem

**Čisté príjmy** - rozdiel medzi príjmami projektu (ktoré sú priamo hradené užívateľmi zo spoplatnenej infraštruktúry, resp. príjem z predaja/prenájmu pozemkov alebo stavieb, resp. každé poskytovanie služieb za poplatok) zvýšenými o prípadnú zostatkovú hodnotu investície a prevádzkovými výdavkami Projektu v rámci celého referenčného obdobia. Súčasťou prevádzkových výdavkov môžu byť výdavky vzniknuté počas Realizácie projektu, ako aj ďalšie výdavky vzniknuté počas prevádzkovej fázy Projektu (napr. obnova zariadenia s kratšou životnosťou, mimoriadna údržba)

**Projekt generujúci príjmy** – každý projekt, ktorého celkové oprávnené výdavky sú vyššie ako 1 mil. Eur[[1]](#footnote-1), zahrňujúci investíciu do infraštruktúry, ktorej používanie je spoplatnené a priamo hradené užívateľmi, alebo každý projekt zahrňujúci predaj alebo prenájom pozemkov alebo stavieb, alebo každé poskytovanie služieb za poplatok;

Tieto projekty sa delia na projekty, kde:

* + 1. je možné dopredu objektívne odhadnúť príjem. V takom prípade projekty majú spracovanú Finančnú analýzu pre referenčné obdobie, ktorým je obdobie Realizácie Projektu ako aj obdobie Udržateľnosti Projektu. Počas referenčného obdobia sa v rámci monitorovania projektu formou zmeny projektu typu Monitorovanie sleduje, či nedochádza k zmenám v údajoch použitých pri výpočte Finančnej analýzy. Pre tieto Projekty generujúce príjem Prijímateľ predkladá aktualizovanú Finančnú analýzu s rekalkuláciou Finančnej medzery v rámci zmeny projektu typu Monitorovanie po ukončení realizácie projektu. Rozdiel zistený z aktualizovanej Finančnej analýzy je Prijímateľ povinný vrátiť v súlade s postupmi uvedenými v Zmluve o poskytnutí NFP, alebo
    2. nie je možné dopredu objektívne odhadnúť príjem. V takom prípade projekty nemajú spracovanú Finančnú analýzu, avšak počas referenčného obdobia, ktorým je pre tieto Projekty generujúce príjmy obdobie Realizácie Projektu ako aj obdobie 3-ročnej doby monitorovania po Finančnom ukončení Projektu sa sleduje, aké Čisté príjmy Projekt dosahuje. Pre tieto Projekty generujúce príjem Prijímateľ vypracúva Finančnú analýzu s kalkuláciou Čistých príjmov, ktorú predkladá v rámci zmeny projektu typu Monitorovanie po ukončení realizácie projektu. V prípade zistenia Čistých príjmov je Prijímateľ povinný vrátiť Poskytovateľovi tieto Čisté príjmy podľa postupov uvedených v Zmluve o poskytnutí NFP. Po uplynutí 3 ročnej doby monitorovania po Finančnom ukončení Projektu nie je dotknutá povinnosť Prijímateľa predkladať v rámci zmeny projektu typu Monitorovanie po ukončení realizácie projektu až do ukončenia Obdobia Udržateľnosti Projektu;

**Finančná analýza** – analýza, ktorej účelom je primárne odôvodnenie potreby NFP pre realizáciu projektu generujúceho príjem, resp. stanovenie adekvátnej výšky NFP. Finančná analýza zároveň slúži na ubezpečenie poskytovateľa, že projekt po ukončení financovania z prostriedkov NFP bude aj naďalej finančne udržateľný. Podstatou finančnej analýzy je výpočet peňažných tokov v jednotlivých rokoch referenčného obdobia (v závislosti od typu projektu), pričom ich kalkulácia vychádza z rozdielu výdavkov a príjmov v daných rokoch;

**Finančná medzera -** rozdiel medzi súčasnou hodnotou investičných nákladov na projekt a súčasnou hodnotou čistého príjmu (zvýšeného o súčasnú hodnotu zostatkovej hodnoty investície). Vyjadruje časť investičných nákladov na projekt, ktoré nemôžu byť financované samotným projektom, a preto môžu byť financované formou príspevku. Miera finančnej medzery predstavuje podiel diskontovaných nákladov počiatočnej investície, ktorý nie je pokrytý diskontovaným čistým výnosom projektu. V prípade projektov generujúcich príjmy finančná medzera predstavuje hodnotu celkových oprávnených výdavkov, na ktorú sa uplatňuje miera financovania stanovená v Stratégii financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 - 2027  v súlade s finančným plánom programu;

**Zmena podmienok pre projekty generujúce príjmy** - zmena, ktorá nastáva v prípade:

1. ak určité zdroje príjmov neboli zohľadnené pri výpočte finančnej medzery pri predložení žiadosti o poskytnutie NFP alebo nové zdroje príjmov sa objavili počas monitorovania čistých príjmov na základe zmeny projektu typu Monitorovanie alebo
2. dochádza k zmenám v tarifnej politike;

Podstatná zmena podmienok pre projekty generujúce príjem predstavuje zmenu v údajoch zadávaných do Finančnej analýzy, ktorá spôsobí zmenu (pokles) Miery finančnej medzery o 10 % a viac oproti plánovanej hodnote Miery finančnej medzery. Ak nastane Podstatná zmena podmienok pre projekty generujúce príjem počas monitorovania čistých príjmov a súčasne:

* + 1. ešte nedošlo k poskytnutiu celého NFP, zmluvné strany sa zaväzujú uzavrieť dodatok k Zmluve o poskytnutí NFP, ktorým sa upraví výška NFP v nadväznosti na rozdiel medzi NFP vypočítaným na základe metódy finančnej medzery pri žiadosti o poskytnutie NFP a NFP vypočítaným rekalkuláciou finančnej medzery; v prípade ak je rozdiel podľa predchádzajúcej vety vyšší ako NFP, ktorý je ešte Poskytovateľ povinný poskytnúť Prijímateľovi, Zmluvné strany sa zaväzujú uzavrieť dodatok k Zmluve o poskytnutí NFP, ktorým sa upraví NFP a zostatok rozdielu je Prijímateľ povinný vrátiť podľa VZP, alebo
    2. ak už bol poskytnutý celý NFP v súlade so Zmluvou o poskytnutí NFP zo strany Poskytovateľa, Prijímateľ je povinný vrátiť poskytnutý NFP alebo jeho časť podľa VZP vo výške zodpovedajúcej rozdielu medzi NFP vypočítaným na základe metódy finančnej medzery pri žiadosti o poskytnutie NFP a NFP vypočítaným rekalkuláciou finančnej medzery.

O zmene podmienok pre projekty generujúce príjem je Prijímateľ povinný informovať Poskytovateľa v zmene projektu typu Monitorovanie v rozsahu podľa požiadaviek Poskytovateľa. Pri vypracovaní aktualizovanej Finančnej analýzy je Prijímateľ povinný zohľadniť všetky príjmy, ktoré neboli zohľadnené pri predložení žiadosti o poskytnutie NFP. Pri Projektoch generujúcich príjmy Prijímateľ predkladá aktualizovanú Finančnú analýzu spolu so zmenou typu monitorovanie po ukončení realizácie projektu.

Pri Projektoch generujúcich príjmy, pri ktorých nie je možné dopredu objektívne odhadnúť príjem, Prijímateľ predkladá Finančnú analýzu s kalkuláciou Čistých príjmov spolu so zmenou typu monitorovanie po ukončení realizácie projektu (tretia zmena v poradí).

Pri Projektoch generujúcich príjmy, ktoré vytvárajú Čisté príjmy počas Realizácie Projektu, Prijímateľ má povinnosť deklarovať čisté príjmy v monitorovacej správe s príznakom „záverečná“ a rovnako ich aj vysporiadať a to najneskôr pred schválením záverečnej žiadosti o platbu.

## Typy čistých príjmov

## Príjmy realizované v rámci projektu je možné rozdeliť na:

1. peňažné príjmy,
2. iné peňažné príjmy.

Do výpočtu finančnej medzery sú zaradené iba príjmy zodpovedajúce nasledovnej definícii: „*toky hotovosti, ktorú užívatelia platia priamo za tovary alebo služby zabezpečené v rámci operácie, ako napríklad náklady, ktoré priamo znášajú užívatelia za využívanie infraštruktúry, predaj alebo prenájom pozemkov alebo budov, alebo platby za služby po odpočítaní všetkých prevádzkových nákladov a nákladov na náhradu zariadenia s krátkou životnosťou, ktoré vzniknú v priebehu príslušného obdobia“*. Ide o príjmy, ktoré vzniknú po dokončení projektu.

Projektmi generujúcimi príjmy sú teda projekty, ktoré:

1. zahŕňajú investíciu do infraštruktúry, ktorej používanie je spoplatnené a priamo uhradené užívateľmi, a/alebo
2. zahŕňajú predaj alebo prenájom pozemkov alebo budov, a/alebo
3. zahŕňajú poskytovanie služieb za poplatok.

V zmysle predmetného článku sú za čistý príjem takisto považované úspory v rámci prevádzkových výdavkov, ktoré však vznikli počas realizácie projektu, za podmienky, že nie sú kompenzované zodpovedajúcim znížením prevádzkových dotácií. Ak na spolufinancovanie nie sú oprávnené všetky investičné výdavky, čistý príjem sa pridelí pomerne k oprávneným a neoprávneným častiam investičných výdavkov.

Oprávnené výdavky projektu spolufinancovaného z EŠIF je potrebné znížiť vopred, pričom sa berie do úvahy potenciál projektu vytvárať čistý príjem v priebehu špecifického referenčného obdobia, ktoré pokrýva realizáciu projektu, ako aj obdobie po jeho dokončení.

Referenčné obdobie predstavuje časové obdobie (t.j. počet rokov), v rámci ktorého sa vo finančnej analýze uvádzajú plánované hodnoty príjmov a výdavkov. Tieto plánované hodnoty týkajúce sa budúceho trendu projektu sa formulujú na obdobie odrážajúce ekonomickú životnosť investície, ktoré je dostatočne dlhé na to, aby zahŕňalo jeho pravdepodobné dlhodobé dopady. Ide o časové obdobie, kedy je možné overiť úspešnosť investície. Trvanie referenčného obdobia sa mení podľa povahy investície.

Pre oblasť dopravy sú určené v programovom období 2021 - 2027 nasledovné referenčné obdobia.

Referenčné obdobia pre sektor dopravy

|  |  |
| --- | --- |
| **Sektor** | **Referenčné obdobie** |
| Prístavy a letiská | 25 |
| Železnice | 30 |
| Pozemné komunikácie | 25-30 |
| Mestská doprava | 25-30 |

Potenciálny čistý príjem sa počas stanoveného referenčného obdobia určí výpočtom finančnej medzery prostredníctvom spracovania analýzy nákladov a prínosov projektu (cost-benefit analýzy) v súlade s *„Metodickou príručkou k tvorbe analýz výdavkov a príjmov (CBA)“, ktorá je zverejnená na webovom sídle MD SR -* [Metodika pre vypracovanie CBA (mindop.sk)](https://www.mindop.sk/ministerstvo-1/doprava-3/rezortne-metodiky/metodika-pre-vypracovanie-cba)*.*

Výpočet finančnej medzery



Iné peňažné príjmy definuje SO ako príjmy, ktoré vznikajú počas realizácie projektu. V tomto prípade ide o príjmy, ktoré sa nezohľadnili v čase schvaľovania projektu a ktoré sa priamo vytvárajú len počas jeho realizácie. Iné čisté príjmy musí prijímateľ vysporiadať najneskôr pri predložení záverečnej ŽoP na SO. Tieto peňažné príjmy sa nezahŕňajú do výpočtu finančnej medzery.

Príklady príjmov projektu



Výška investičných výdavkov, prevádzkových výdavkov, príjmov ako aj ostatných faktorov musia byť obsiahnuté v analýze CBA bez dane z pridanej hodnoty. DPH môže byť vstupom CBA analýzy len v prípadoch, keď nie je refundovateľná (podľa slovenských daňových zákonov). Žiadateľ v ŽoNFP špecifikuje, či je registrovaný ako platiteľ DPH alebo nie. DPH by mala byť obsiahnutá v CBA, ak žiadateľ nie je registrovaný ako platiteľ DPH. Ak je DPH refundovateľná, príjmy aj výdavky by sa mali zakladať na číselných hodnotách bez DPH. V prípade, že žiadateľ má v projekte oba druhy aktivít (podliehajúce DPH a nepodliehajúce DPH) musí pri predložení CBA (finančnej analýzy) jednoznačne deklarovať SO ich rozdelenie, aby sa predišlo následnému prepočtu finančnej medzery a vratkám.

*Za príjem projektu sa nepovažujú platby, ktoré prijímateľ prijal a ktoré vyplývajú zo zmluvných sankcií v dôsledku porušenia zmluvy medzi prijímateľom a treťou stranou alebo ktoré vznikli v dôsledku stiahnutia ponuky tretej strany vybranej podľa pravidiel verejného obstarávania (záloha). Tieto platby sa neodpočítavajú od oprávnených výdavkov projektu.*

## Stanovenie výšky čistých príjmov

Prijímateľ je povinný v prípade projektov generujúcich príjem, určiť potenciálnu výšku čistého príjmu vopred, t.j. pred predložením ŽoNFP na SO. Pre určenie potenciálneho čistého príjmu prijímateľ využije metódu diskontovaného čistého príjmu projektu pri zohľadnení referenčného obdobia daného sektora.

V prípade projektov generujúcich príjem, pri ktorých z objektívnych dôvodov nie je možné určiť výšku potenciálneho čistého príjmu vopred, prijímateľ príjmy vytvorené do 3 rokov po ukončení projektu, resp. do lehoty predloženia dokumentov pre ukončenie PSK, odpočíta z výdavkov vykázaných EK.

Klasifikácia príjmov z hľadiska možností odhadnúť ich vopred a súvisiacich faktorov

|  |  |  |
| --- | --- | --- |
| **Možnosť odhadu príjmov** | **Poplatky** | **Odhadovaný dopyt** |
| Odhad príjmov vopred **je** objektívne možný | Jasne stanovená cenová stratégia | Dostupné modely finančnej analýzy a údaje |
| Predvídateľná politika | Odborné stanoviská na základe modelov a údajov |
| Odhad príjmov vopred **nie je** objektívne možný | Nedostatok údajov –nový dopyt vytváraný ponukou | Nedostatok údajov – odborné stanoviská sú príliš subjektívne |

Informácie k pravidlám a postupom zohľadňovania čistých príjmov pri výpočte výšky oprávnených výdavkov projektu sú podrobne upravené v dokumente *Metodická príručka k tvorbe analýz výdavkov a príjmov (CBA) -* [Metodika pre vypracovanie CBA (mindop.sk)](https://www.mindop.sk/ministerstvo-1/doprava-3/rezortne-metodiky/metodika-pre-vypracovanie-cba)*.*

Projekty, ktoré vytvárajú čisté príjmy po ich dokončení

Na účely tejto kapitoly „**čistý príjem**“ predstavuje toky hotovosti, ktorú užívatelia platia priamo za tovary alebo služby zabezpečené v rámci projektu, ako napríklad náklady, ktoré priamo znášajú užívatelia za využívanie infraštruktúry, predaj alebo prenájom pozemkov alebo budov, alebo platby za služby po odpočítaní všetkých **prevádzkových nákladov a nákladov na náhradu zariadenia s krátkou životnosťou**, ktoré vzniknú v priebehu príslušného obdobia.

Úspory v rámci prevádzkových výdavkov, ktoré vznikli počas realizácie projektu, sa zahŕňajú do čistého príjmu, ak nie sú kompenzované zodpovedajúcim znížením prevádzkových dotácií. Ak na spolufinancovanie nie sú oprávnené všetky investičné výdavky, čistý príjem sa pridelí pomerne k oprávneným a neoprávneným častiam investičných výdavkov.

Oprávnené výdavky projektu spolufinancovaného z EŠIF je potrebné znížiť vopred, pričom sa berie do úvahy potenciál projektu vytvárať čistý príjem v priebehu špecifického referenčného obdobia, ktoré pokrýva realizáciu projektu, ako aj obdobie po jeho dokončení.

Potenciálne čisté príjmy z projektu sa stanovia vopred na základe **metódy výpočtu diskontovaných čistých príjmov z projektu**, pričom sa berie do úvahy referenčné obdobie pre daný sektor alebo subsektor, bežne očakávaná ziskovosť v príslušnej kategórii investície, aplikácia zásady znečisťovateľ platí, a ak je to vhodné, aspekty rovnosti v súvislosti s relatívnou prosperitou dotknutého členského štátu alebo regiónu.

Čisté príjmy vygenerované v priebehu implementácie projektu a po jeho dokončení, ktoré sú výsledkom zdrojov príjmov, ktoré neboli zohľadnené pri určovaní potenciálnych čistých príjmov z projektu, sa odpočítajú od oprávnených výdavkov projektu, najneskôr pri záverečnej ŽoP predloženej prijímateľom. Metóda výpočtu diskontovaných čistých príjmov z projektu sa stanoví na základe článkov 15 až 19 delegovaného nariadenia Komisie (EÚ) č. 480/2014.

Referenčné obdobie pre výpočet čistej súčasnej hodnoty príjmov projektu počítaného od začiatku realizácie aktivít projektu (napríklad začiatok rekonštrukcie, začiatok výstavby) je:

1. 30 rokov v sektore železničnej dopravy;
2. 25 až 30 rokov v sektore cestnej dopravy.

Finančná analýza projektu je vykonávaná prírastkovou metódou, t.j. projekt sa hodnotí na základe rozdielov v hotovostných tokoch medzi scenárom s realizáciou projektu a alternatívnym scenárom bez realizácie projektu.

V prípade podpory existujúceho zariadenia/služieb je nutné zohľadniť historické náklady a porovnáva sa scenár bez existencie príslušného zariadenia a scenár z účinnej prevádzky po realizácií projektu. Investičné náklady sú v tomto prípade tvorené investičnými nákladmi na nový projekt a súčasnou zostatkovou hodnotou existujúceho zariadenia alebo súčasnou hodnotou dlhovej služby za nesplatené pôžičky existujúceho zariadenia.

Pri finančnej analýze projektu je žiadateľ povinný používať stále ceny (referenčný rok je rok začiatku realizácie aktivít projektu) a diskontnú sadzbu pre stanovenie čistej súčasnej hodnoty čistého príjmu projektu vo výške 4% pre finančnú analýzu a 5 % pre ekonomickú analýzu.

Podrobnejšia analýza určenia výšky oprávnených výdavkov pri projektoch generujúcich príjmy pre programové obdobie 2021 – 2027 je uvedená v Metodickej príručke k tvorbe analýz výdavkov a príjmov (CBA) -[Metodika pre vypracovanie CBA (mindop.sk)](https://www.mindop.sk/ministerstvo-1/doprava-3/rezortne-metodiky/metodika-pre-vypracovanie-cba)**.**

V prípade, že nie je objektívne možné určiť príjmy vopred, čisté príjmy vygenerované do troch rokov od ukončenia projektu alebo podľa lehoty na predloženie dokumentácie k ukončeniu OP stanovenej v pravidlách pre jednotlivé EŠIF, podľa toho, čo nastane skôr, sa odpočítajú od výdavkov vykázaných EK.

Vyššie uvedené ustanovenia, vzťahujúce sa na projekty generujúce príjmy, sa uplatňujú len na projekty, ktorých celkové výdavky sú vyššie ako 1 milión EUR. Stanovenie prahovej úrovne 1 milión EUR na projekty spolufinancované z EFRR alebo Kohézneho fondu sa vzťahuje na výpočet maximálnych oprávnených výdavkov a na monitorovanie príjmov projektov.

Vyššie uvedené ustanovenia sa nevzťahujú na projekty, v prípade ktorých podpora v rámci PSK predstavuje:

1. projekty, pri ktorých celkové oprávnené výdavky pred ich znížením o čisté príjmy podľa vyššie uvedených ustanovení nepresahujú 1 000 000 EUR;
2. návratnú pomoc, ktorá podlieha povinnosti úplného splatenia, a ceny;
3. technickú pomoc;
4. podporu na finančné nástroje alebo z finančných nástrojov;
5. projekty, pri ktorých má verejná podpora formu paušálnych súm alebo štandardnej stupnice jednotkových výdavkov;
6. pomoc de minimis;
7. zlučiteľnú štátnu pomoc MSP, ak sa v súvislosti so štátnou pomocou uplatňuje intenzita pomoci alebo hranica finančnej pomoci;
8. zlučiteľnú štátnu pomoc, ak sa vykonalo individuálne overenie potrieb financovania v súlade s platnými pravidlami o štátnej pomoci.

Bez ohľadu na vyššie uvedené RO môže uplatňovať ustanovenia týkajúce sa projektov generujúcich príjem aj na projekty, ktoré spadajú pod písmená a) a b), ak je tak ustanovené vo vnútroštátnych predpisoch.

Projekty, ktoré vytvárajú čisté príjmy v priebehu ich implementácie

Oprávnené výdavky na činnosti, ktoré majú byť spolufinancované z EŠIF sa znížia o čisté príjmy, ktoré nie sú zohľadnené pri schvaľovaní projektu a priamo vznikajú len v priebehu jeho realizácie, a to najneskôr v záverečnej ŽoP predloženej prijímateľom. Ak nie sú všetky výdavky oprávnené na spolufinancovanie, musia byť čisté príjmy rozpočítané na pomernom základe na oprávnené a neoprávnené časti výdavkov.

Uvedené pravidlo sa nevzťahuje na:

1. technickú pomoc,
2. finančné nástroje,
3. návratnú pomoc podliehajúcu povinnosti úplného splatenia,
4. ceny,
5. projekty podliehajúce pravidlám štátnej pomoci,
6. projekty, ktorých celkové oprávnené výdavky neprekročia 50 000 EUR.

Platby, ktoré prijímateľ prijal a ktoré vyplývajú zo zmluvných sankcií v dôsledku porušenia zmluvy medzi prijímateľom a treťou stranou/tretími stranami alebo ktoré vznikli v dôsledku stiahnutia ponuky tretej strany vybranej podľa pravidiel VO (zábezpeka), sa nepovažujú za príjem a neodpočítavajú sa od oprávnených výdavkov projektu.

Projekty generujúce príjmy vytvárajúce čisté príjmy počas Realizácie Projektu - čisté príjmy vytvorené v období Realizácie projektu je potrebné odpočítať od oprávnených výdavkov projektu pri ukončení realizácie projektu. Prijímateľ má povinnosť monitorovať čisté príjmy po dobu realizácie projektu a deklarovať ich v zmene projektu typu Monitorovanie pri ukončení realizácie projektu, rovnako ako aj finančne vysporiadať, a to najneskôr pred schválením záverečnej Žiadosti o platbu.

## Postup predkladania ŽoP s výdavkami na rámec finančnej medzery

#### Všeobecný postup predkladania ŽoP s výdavkami nad rámec finančnej medzery

V prípade, ak vznikne prijímateľovi povinnosť zabezpečiť financovanie výdavkov neoprávnených nad rámec finančnej medzery projektu, SO pristúpi k posudzovaniu ŽoP a následnej úhrade oprávnených výdavkov **len zo zdrojov EÚ a štátneho rozpočtu na spolufinancovanie až do momentu dosiahnutia 95 % z finančnej medzery vyčíslenej v rámci CBA projektu.** t. j. 95 % z hodnoty COV projektu uvedených v Zmluve o poskytnutí NFP. Zároveň platí, že ak vznikne prijímateľovi povinnosť spolufinancovať projekt v stanovenej výške z finančnej medzery v súlade so Stratégiou financovania Európskeho fondu regionálneho rozvoja, Európskeho sociálneho fondu plus, Kohézneho fondu, Fondu na spravodlivú transformáciu a Európskeho námorného, rybolovného a akvakultúrneho fondu na programové obdobie 2021 - 2027  v súlade s finančným plánom programu, je prijímateľ aj naďalej povinný priebežne zabezpečiť tieto prostriedky z vlastných zdrojov, a to pomerne k zdrojom EÚ a ŠR na spolufinancovanie.

**Záverečných 5 % z hodnoty NFP** bude prijímateľovi uhradené za podmienok, že **realizácia hlavných aktivít projektu bude ukončená a prijímateľ riadne preukáže vynaloženie všetkých výdavkov do výšky 100 % vrátane výdavkov neoprávnených nad rámec finančnej medzery**.

Najneskôr pred predložením záverečnej ŽoP je prijímateľ povinný predložiť RO prostredníctvom verejnej časti ITMS2021+ ŽoP za **všetky fakturované výdavky nad rámec finančnej medzery vyčíslené v rámci CBA projektu.**

Prijímateľ pri vypĺňaní a zasielaní ŽoP cez verejnú časť ITMS2021+, obsahujúce výdavky nad rámec finančnej medzery, postupuje rovnakým spôsobom ako pri predkladaní klasických ŽoP a postupuje v zmysle štandardných pokynov na vypĺňanie ŽoP.

*V takomto prípade, prijímateľ tieto výdavky deklaruje tak, že v ITMS2021+ na každom deklarovanom výdavku určiť neoprávnenú sumu a zároveň určí typ neoprávnenej sumy.[[2]](#footnote-2) To znamená, že pri deklarovaní posledných 5% oprávnených výdavkov, prijímateľ vydeklaruje aj výdavky nad rámec finančnej medzery a zároveň na týchto výdavkoch určí nežiadanú sumu a typ nežiadanej sumy "Výdavky nad rámec finančnej medzery".*

Riadne overenie vynaložených výdavkov nad rámec finančnej medzery zo strany SO **je nevyhnutnou podmienkou pre umožnenie úhrady záverečných 5 % hodnoty NFP projektu.** Po riadnom doručení ŽoP obsahujúcej výdavky nad rámec finančnej medzery na SO, vykoná SO administratívnu finančnú kontrolu deklarovaných výdavkov v zmysle svojich platných interných postupov. Finančné prostriedky deklarované v ŽoP ako **výdavky nad rámec finančnej medzery už nebudú ďalej prijímateľovi uhrádzané prostredníctvom VOJ**.Akýkoľvek vecne neoprávnený výdavok v zmysle PSK si prijímateľ vždy hradí priebežne z vlastných zdrojov.

Ak zo ZMS vyplynie, že projekt generuje príjmy, ktoré neboli predtým zahrnuté do výpočtu NFP, bude prijímateľ vyzvaný na predloženie aktualizovanej analýzy nákladov a výnosov (CBA). SO zhodnotí, či prijímateľ postupoval v súlade s  Príručkou k analýze nákladov a výnosov investičných projektov v oblasti dopravy a či výstupy z CBA spĺňajú podmienky na spolufinancovanie. Na základe výsledkov analýzy sa následne upraví suma NFP a zohľadní sa v záverečnej ŽoP.

**Monitorovanie príjmov počas realizácie projektu**

Prijímateľ monitoruje všetky príjmy dosiahnuté počas obdobia realizácie projektu. Príklady príjmov projektu sú uvedené v úvode tejto prílohy PpP. Prijímateľ súčasne s príjmami monitoruje prevádzkové výdavky. Prevádzkové výdavky zahŕňajú všetky výdavky projektu súvisiace s jeho prevádzkou, ktoré sú predpokladané pre nákup tovaru a služieb, a ktoré sa spotrebovávajú v každom účtovnom období (priame výrobné náklady, administratívne výdavky, výdavky na tržby a distribúciu). Z prevádzkových výdavkov musia byť vyňaté všetky položky, ktoré nezvyšujú efektívne peňažné výdavky – nie sú v cash flow projektu (napr. odpisy, rezervy pre nepredvídané straty, rezervy na budúce náklady) a finančné náklady - platby úrokov. Súčasťou prevádzkových výdavkov môžu byť aj výdavky vzniknuté počas prevádzkovej fázy projektu (napr. obnova zariadenia s kratšou životnosťou, mimoriadna údržba).

Výšku príjmov a výdavkov monitorovaného obdobia musí prijímateľ náležite dokladovať prostredníctvom analytickej evidencie príjmov a výdavkov viažucich sa na realizovaný projekt. Prijímateľ podáva SO informácie o výške skutočne vytvorených čistých príjmov generovaných počas realizácie projektu prostredníctvom zmeny projektu typu Monitorovanie a to počas realizácie aktivít projektu a/alebo pri ukončení realizácie projektu.

**Projekty vytvárajúce príjmy prostredníctvom štandardných peňažných príjmov**

V prípade projektov generujúcich príjem počas stanoveného referenčného obdobia, ktorých celkové oprávnené výdavky **sú vyššie ako 1 000 000 Eur** sa sledovanie príjmov vzniknutých už počas realizácie projektu uvádza v každej zmene projektu typu Monitorovanie počas realizácie aktivít projektu.

Údaje týkajúce sa príjmov projektu uvádzajú reálne hodnoty príjmov a prevádzkových výdavkov počas daného monitorovaného obdobia projektov generujúcich príjem. Ako rozdiel hodnôt príjmov a prevádzkových výdavkov sa uvedie hodnota čistých príjmov v monitorovanom období. V prípade, že sa monitorované obdobie prekrýva s posledným referenčným rokom finančnej analýzy (CBA), navýšia sa čisté príjmy o prípadnú zostatkovú hodnotu investície. V poslednom riadku sa uvedú kumulované čisté príjmy od začiatku investície. Predmetná časť zmeny projektu typu Monitorovanie je relevantná predovšetkým pre posúdenie potreby rekalkulácie finančnej medzery a vrátenia časti NFP.

Prijímateľ je povinný k zmene projektu typu Monitorovanie pri ukončení realizácie aktivít projektu priložiť aktualizovanú CBA, v ktorej budú aktualizované aj údaje týkajúce sa príjmov projektu (relevantné, ak sú splnené všetky ostatné podmienky uvedené v tejto príručke).

**Rekalkulácia finančnej medzery**

Pre projekty ktorým príjmy bolo možné odhadnúť pri príprave projektu, sa rekalkulácia finančnej medzery vyžaduje v prípadoch **výraznej zmeny podmienok, ktorá nastane v prípade:**

* 1. ak sú identifikované *nové zdroje príjmov* generované projektom, ktoré neboli zohľadnené pri kalkulácii finančnej medzery ex ante (napr. nespoplatnená cesta, na ktorej sa začalo vyberať mýto neskôr alebo sa vyskytol prenájom priestorov a služieb),
  2. dochádza k *podstatným zmenám v tarifnej politike* (napr. výrazná zmena taríf za používanie ciest), ktorá vyžaduje prepočet finančnej medzery – za podstatnú zmenu sa považuje navýšenie cien/taríf o **viac ako 10 %**.

|  |
| --- |
| *Ak vzniknú rozdiely medzi vopred odhadnutými príjmami ex ante a príjmami, ktoré boli nakoniec realizované a jedná sa o tie isté zdroje príjmov, ktoré vstupovali do výpočtu finančnej medzery ex ante, nevyžaduje sa rekalkulácia finančnej medzery.*  *Zmeny v dopyte alebo iných externých ekonomických faktoroch (napr. nepredvídateľná cenová inflácia) nevyžadujú prepočet finančnej medzery a zníženie NFP.* |

Prijímateľ postupuje pri výpočte finančnej medzery v súlade s  Metodickou príručkou k tvorbe analýz výdavkov a príjmov (CBA) v rámci predkladania investičných projektov PSK v oblasti dopravy pre programové obdobie 2021 – 2027.

**Projekty vytvárajúce príjmy formou iných peňažných príjmov**

Projekty, ktoré svojou charakteristikou resp. objemom[[3]](#footnote-3) nespadajú pod aplikáciu štandardných peňažných príjmov, ale vytvárajú tzv. iné peňažné príjmy. Tieto príjmy znižujú celkové oprávnené výdavky projektu, čím je znížený základ pre výpočet pomoci a tým aj samotná výška pomoci.

Na projekty vytvárajúce čistý príjem počas realizácie projektu, ktorých celkové oprávnené výdavky sú rovné alebo nižšie ako 1 mil. Eur, sa povinnosť odpočítať čisté iné peňažné príjmy vytvorené v období realizácie projektu od oprávnených výdavkov projektu nevzťahuje.

Prijímateľ predkladá na SO zmenu projektu typu Monitorovanie pri ukončení realizácie aktivít projektu do 30 pracovných dní odo dňa ukončenia aktivít projektu ktorá sleduje celé obdobie od účinnosti zmluvy o poskytnutí NFP do momentu ukončenia realizácie aktivít projektu.

**Spôsob vysporiadania iných peňažných príjmov**

Pri takýchto projektoch je nutné odpočítať čisté iné peňažné príjmy vytvorené v období realizácie projektu od oprávnených výdavkov projektu, a to najneskôr pri predložení záverečnej žiadosti o platbu, pokiaľ tieto príjmy neboli zohľadnené už pri schválení projektu a pomoc nebola znížená už na začiatku projektu. Čisté iné peňažné príjmy predstavujú rozdiel iných peňažných príjmov a prevádzkových výdavkov projektu.

Ak sa predpokladaná výška čistých iných peňažných príjmov líši od skutočne dosiahnutých hodnôt, potom platí:

1. ak sú skutočné čisté iné peňažné príjmy nižšie, prijímateľ nemá nárok na navýšenie NFP,
2. ak sú skutočné čisté iné peňažné príjmy vyššie, o toto navýšenie sa ponížia oprávnené výdavky a tým aj výška NFP.

Ak na spolufinancovanie nie sú oprávnené všetky investičné výdavky, čistý príjem sa úmerne rozdelí na oprávnenú a neoprávnenú časť výdavkov.

|  |
| --- |
| *Prijímateľ má povinnosť monitorovať iné čisté peňažné príjmy počas doby realizácie projektu pri zmene projketu typu Monitorovanie pri ukončení realizácie aktivít projektu rovnako, ako odpočítať iný peňažný príjem od oprávnených výdavkov projektu.* |

Táto povinnosť sa nevzťahuje na:

* technickú pomoc;
* finančné nástroje;
* návratnú pomoc, na ktorú sa vzťahuje povinnosť úplného splatenia;
* ceny;
* operácie, na ktoré sa vzťahujú pravidlá o štátnej pomoci;
* projekty, v súvislosti s ktorými sa verejná podpora poskytuje vo forme paušálnych súm alebo štandardnej stupnice jednotkových výdavkov pod podmienkou, že čisté príjmy sa vzali do úvahy ex ante,
* projekty realizované v rámci spoločného akčného plánu pod podmienkou, že čisté príjmy sa vzali do úvahy ex ante;
* projekty, ktorých celkové oprávnené výdavky nepresahujú 100 000 EUR.

V prípade vzniku povinnosti vrátenia iných peňažných príjmov vzniknutých počas realizácie projektu je prijímateľ povinný:

1. vrátiť čistý príjem, a to najneskôr ku dňu schválenia žiadosti o platbu (s príznakom záverečná) zo strany SO, v takom prípade prijímateľ bezodkladne (t.j. do 7 pracovných dní od kedy sa o tejto skutočnosti dozvedel), požiada SO o informáciu k podrobnostiam vrátenia čistého príjmu (napr. čísla účtov, variabilný symbol) a SO zašle túto informáciu prijímateľovi bezodkladne v písomnej forme (listom alebo elektronicky e-mailom) alebo
2. požiadať o vzájomné započítanie pohľadávok a záväzkov (v tomto prípade vykázaného iné peňažného príjmu) najneskôr v žiadosti o platbu (s príznakom záverečná), tzn. odpočítať od oprávnených výdavkov projektu, SO na základe žiadosti prijímateľa poskytne usmernenie o spôsobe vzájomného započítania pohľadávok a záväzkov. Prijímateľ postupuje pri vysporiadaní čistého príjmu vzniknutého v rámci realizácie projektu v súlade s VZP zmluvy o poskytnutí NFP.

**Monitorovanie príjmov projektu v období udržateľnosti**

Povinnosť monitorovať príjmy projektu sa vzťahuje na projekty vytvárajúce čistý príjem počas stanoveného referenčného obdobia, ktorých celkové oprávnené výdavky sú vyššie ako 1 000 000 Eur.

Obdobím monitorovania čistých príjmov pre projekty, kde je možné odhadnúť príjmy vopred je obdobie udržateľnosti projektu, najneskôr však do predloženia dokladov pre uzavretie programu Slovensko, podľa toho čo nastane skôr.

Prijímateľ je povinný podávať SO informácie o výške skutočne vytvorených čistých príjmov v období udržateľnosti, a to prostredníctvom zmeny projektu typu Monitorovaniepo ukončení realizácie projektu po dobu **troch rokov** **od ukončenia realizácie projektu**. Uplynutím týchto troch rokov však monitorovanie projektu pre prijímateľa nekončí. Za účelom preukázania celkovej udržateľnosti projektu, prijímateľ pokračuje v predkladaní ďalších zmien projektu typu Monitorovanie, a to v zmysle zmluvy o poskytnutí NFP.

Údaje týkajúce sa príjmov projektu sa vypĺňajú v zmene projektu typu Monitorovanie po ukončení realizácie projektu. Údaje týkajúce sa príjmov projektu uvádzajú reálne hodnoty príjmov a prevádzkových výdavkov počas daného monitorovaného obdobia projektov generujúcich čistý príjem. Ako rozdiel hodnôt príjmov a prevádzkových výdavkov sa uvedie hodnota čistých príjmov v monitorovanom období. V prípade, že sa monitorované obdobie prekrýva s posledným referenčným rokom finančnej analýzy (CBA), navýšia sa čisté príjmy o prípadnú zostatkovú hodnotu investície. V poslednom riadku sa uvedú kumulované čisté príjmy od začiatku investície. Údaje zo zmien projektu typu Monitorovanie po ukončení realizácie projektu sú relevantné predovšetkým pre posúdenie potreby rekalkulácie finančnej medzery a prípadného vrátenia časti NFP. SO je oprávnený si od prijímateľa vyžiadať aj zaslanie účtovných záznamov k projektu ako prílohu zmeny projektu typu Monitorovanie po ukončení realizácie projektu.

Prijímateľ je pri zmene projektu typu Monitorovanie po ukončení realizácie projektu povinný taktiež špecifikovať:

* všetky nové príjmy, ktoré neboli zohľadnené pri analýze, vypracovanej vo fáze konania žiadosti o NFP, pri výpočte finančnej medzery, ktoré spĺňajú podmienky príjmov, prípadné úspory prevádzkových výdavkov vytvorených projektom, a/alebo
* zmeny v použitej tarifnej (cenovej) politike, ak došlo k výrazným zmenám v použitej tarifnej (cenovej) politike od momentu vydania rozhodnutia o poskytnutí NFP.

**Vysporiadanie čistého príjmu (po ukončení projektu)**

V prípade vzniku povinnosti vrátenia čistého príjmu počas následného monitorovacieho obdobia projektu je prijímateľ povinný:

1. **oznámiť písomne** SO príslušnú **sumu čistého príjmu** najneskôr **do 16. januára** roku nasledujúceho po roku, v ktorom bola zostavená účtovná závierka za posledné príslušné účtovné obdobie alebo, ak sa na prijímateľa vzťahuje povinnosť overovania účtovnej závierky audítorom v súlade s ustanoveniami zákona o účtovníctve o overovaní účtovnej závierky audítorom, po roku, v ktorom bola účtovná závierka overená a zároveň **požiadať SO** o informáciu k podrobnostiam vrátenia čistého príjmu (napr. čísla účtov, variabilný symbol) - SO zašle túto informáciu prijímateľovi bezodkladne v písomnej forme, resp. elektronickej forme,
2. **vrátiť čistý príjem najneskôr do 31. januára** príslušného roka.

Prijímateľ postupuje pri vysporiadaní čistého príjmu vzniknutého v rámci realizácie projektu v súlade s VZP. Ak prijímateľ čistý príjem alebo výnos riadne a včas nevráti, resp. neodvedie, SO bude postupovať rovnako podľa vecne príslušných článkov VZP.

**Vykazovanie príjmov a výdavkov projektu v účtovníctve prijímateľa**

Výnosy generované projektmi sa účtujú v súlade so zákonom č. 431/2002 Z. z. o účtovníctve v znení neskorších predpisov na účtoch uvedených v nasledujúcej tabuľke.

**Výnosové účty**

|  |
| --- |
| **Číslo a názov výnosového účtu** |
| 311/601xxx (Výnosy z predaja výrobkov - platba na faktúru)  221/311xxx |
| 211/601xxx (Výnos z predaja výrobkov - platba v hotovosti) |
| 311xxx/602xxx (Výnos z poskytnutia služby - platba na faktúru)  221/311xxx |
| 211/602xxx (Výnos z poskytnutia služby - platba v hotovosti) |
| 315xxx/602xxx (Výnos z predaja licencie - platba na faktúru)  221/315xxx |
| 311xxx/604xxx (Výnos z predaja tovaru - platba na faktúru)  221/311xxx |
| 211/604xxx (Výnos z predaja tovaru - platba v hotovosti) |
| 311xxx/642xxx (Výnos z predaja materiálu - platba na faktúru)  221/311xxx |
| 211/642xxx (Výnos z predaja materiálu - platba v hotovosti) |
| 311,315xxx/602xxx (Výnosy z nájmu účtované do bežného účtovného obdobia – priestory, prístroje, atď.) |
| 311,315xxx/648 (Ostatné výnosy) |

**Kontrola kompletnosti zaúčtovaných príjmov**

Prijímateľ je povinný okrem zaúčtovania výnosových faktúr v analytickej evidencii, účtovať aj výnosy do obdobia životnosti projektu. SO na základe detailnej kontroly všetkých vystavených faktúr spadajúcich pod projekt (aj faktúr k neoprávneným výdavkom nad rámec finančnej medzery) vykoná kontrolu správneho zaúčtovania a tiež kompletnosti zaúčtovaných výnosov odsúhlasením na podpornú dokumentáciu (dodací list podpísaný odberateľom, podpísanú zmluvu, atď.) priloženú k faktúre. Okrem štandardných informácií, ktoré musí obsahovať účtovný doklad vrátanie uvedeného čísla projektu, SO skontroluje nasledovné údaje:

* faktúra bola schválená vedúcim pracovníkom (kontrola štyroch očí),
* podporná dokumentácia je riadne podpísaná odberateľom,
* dátum na podpornej dokumentácii súhlasí s dátumom uvedeným v účtovníctve a zároveň je to dátum v rámci životnosti projektu,
* typ výnosu priamo súvisí s projektom,
* faktúra je zaúčtovaná v správnom období (s ktorým vecne a časovo súvisí).

SO sa tiež zameria na kontrolu kompletnosti výnosov generovaných projektmi – pre tieto účely SO vyberie z manuálnej zložky vzorky vystavených faktúr (resp. iných účtovných dokladov) týkajúcich sa projektu, následne vyhľadá túto faktúru v účtovníctve a overí jej správne zaúčtovanie (sumu, obdobie, príslušnosť k projektu v analytickej evidencii, podpornú dokumentáciu, atď.). Kontrola kompletnosti zaúčtovaných príjmov je dôležitá z hľadiska určenia výšky NFP, na ktorú má prijímateľ nárok (keďže od NFP sa odpočítajú čisté príjmy projektu).

**Postup účtovania rozpočtových príjmov**

Podľa zákona č. 523/2004 Z. z. o rozpočtových pravidlách verejnej správy rozpočtové organizácie sústreďujú všetky príjmy prostredníctvom príjmového rozpočtového účtu vedeného v Štátnej pokladnici.

Realizácia rozpočtových príjmov sa účtuje v štátnych rozpočtových organizáciách podľa § 40 uvedeného opatrenia na účte 224 – Účet štátnych rozpočtových príjmov.

Z vecnej podstaty účtu 224 – Účet štátnych rozpočtových príjmov vyplýva, že nevykazuje konečný zostatok, a teda sa nenachádza ani v súvahe.

**Postup účtovania rozpočtových príjmov**

|  |  |  |  |
| --- | --- | --- | --- |
| Popis účtovného prípadu | Právna forma | MD | D |
| Vznik pohľadávky z predaja dlhodobého majetku | ŠRO | 316 | 641 |
| ostatné právne formy | 311,315 | 641 |
| Inkaso nedaňových príjmov z predaja dlhodobého majetku | ŠRO | 224 | 316 |
| ostatné právne formy | 221 | 311,315 |
| Predpis odvodu rozpočtových príjmov vo výške vyinkasovaných príjmov | všetky právne formy | 588 | 351 |
| Predpis budúceho odvodu rozpočtových príjmov do rozpočtu zriaďovateľa vo výške nevyinkasovaných príjmov, ktoré sú ale výnosom bežného účtovného obdobia – účtuje sa ku dňu, ku ktorému sa zostavuje účtovná závierka | všetky právne formy | 589 | 351 |
| Vznik pohľadávky z daňových príjmov štátu | ŠRO | 317 | 631 |
| Inkaso daňových príjmov štátu | ŠRO | 224 | 317 |
| Vznik pohľadávky z colných príjmov | ŠRO | 317 | 631 |
| Inkaso colných príjmov | ŠRO | 224 | 317 |
| Zúčtovanie realizácie rozpočtových príjmov ku dňu, ku ktorému sa zostavuje účtovná závierka | ŠRO | 351 | 224 |

**Postup účtovania rozpočtových výdavkov**

Podľa zákona č. 523/2004 Z. z. o rozpočtových pravidlách verejnej správy štátne rozpočtové organizácie realizujú všetky výdavky prostredníctvom účtov vedených v Štátnej pokladnici.

Realizácia rozpočtových výdavkov sa účtuje v štátnych rozpočtových organizáciách podľa § 40 uvedeného opatrenia na účte 225 – Účet štátnych rozpočtových výdavkov.

Z vecnej podstaty účtu 225 – Účet štátnych rozpočtových výdavkov vyplýva, že nevykazuje konečný zostatok, a teda sa nenachádza ani v súvahe.

**Postup účtovania výdavkov projektu**

| Popis účtovného prípadu | Právna forma | MD | D |
| --- | --- | --- | --- |
| Výber hotovosti z účtu štátnych rozpočtových výdavkov / z bankového účtu do pokladnice - účtovanie na základe príjmového pokladničného dokladu | všetky právne formy | 211 | 261 |
| Výber hotovosti z účtu štátnych rozpočtových výdavkov / z bankových účtov do pokladnice - účtovanie na základe výpisu z účtu štátnych rozpočtových výdavkov | ŠRO | 261 | 225 |
| Zúčtovanie bežného transferu od zriaďovateľa vo vecnej a časovej súvislosti s výdavkami | ŠRO | 352 | 681 |
| Účtovanie nákladov peňažného styku | ŠRO | 568 | 225 |
| Vznik záväzku z titulu obstarania služby (faktúra za služby) | všetky právne formy | 518 | 321 |
| Úhrada faktúry za služby | ŠRO | 321 | 225 |
| Obstaranie dlhodobého hmotného majetku - stroja | všetky právne formy | 042 | 321 |
| Úhrada faktúry za nakúpený dopravný prostriedok - účtovanie na základe výpisu z  účtu | ŠRO | 321 | 225 |
| Zúčtovanie použitia kapitálového transferu od zriaďovateľa | ŠRO | 352 | 353 |
| Zaradenie automobilu do používania | všetky právne formy | 023 | 042 |
| Odpisy automobilu podľa odpisového plánu | všetky právne formy | 551 | 083 |
| Zúčtovanie kapitálového transferu od zriaďovateľa do výnosov vo vecnej a časovej súvislosti s odpismi (nákladmi) | ŠRO | 353 | 682 |
| Zúčtovanie realizácie rozpočtových výdavkov ku dňu, ku ktorému sa zostavuje účtovná závierka | ŠRO | 225 | 352 |

1. Na Projekty generujúce príjmy, ktorých celkové oprávnené výdavky sú rovné alebo nižšie ako 1 mil. EUR, sa nevzťahuje povinnosť monitorovania Čistých príjmov. [↑](#footnote-ref-1)
2. Jedným z typov neoprávnenej sumy je "Výdavky nad rámec finančnej medzery". [↑](#footnote-ref-2)
3. Projekty generujúce príjem počas stanoveného referenčného obdobia, ktorých celkové oprávnené výdavky sú nižšie ako 1 000 000 Eur, nespadajú pod ustanovenia tejto kapitoly PpP. [↑](#footnote-ref-3)